Guðný Ósk Friðriksdóttir , María Eva Eyjólfsdóttir , Diljá Mjöll Aronsdóttir og Hulda Hrund Arnarsdóttir voru á dögunum valdar í æfingahóp hjá u 19 ára landsliði kvenna í knattspyrnu . Stelpurnar stunda allar nám í Borgarholtsskóla ásamt því að vera á afreksíþróttasviði skólans . Guðný er markmaður sem hefur farið mikið fram í vetur undir stjórn Henriks Bödker markmannsþjálfara afreksíþróttasviðsins . María er miðjumaður og hefur nú þegar leikið sex leiki fyrir u 17 ára landslið Íslands . Diljá er hörku varnarmaður sem einnig æfir handbolta og því gríðarlega fjölhæf . Hulda Hrund er framherji og marksækin mjög . Hún hefur nú þegar leikið 9 leiki fyrir Íslands hönd í u 17 ára liðinu og skorað 1 mark . Stelpurnar eru allar fæddar 1997 og sínu fyrsta ári bæði í Borgarholtsskóla og í u 19 ára landsliðinu . Möguleikar þeirra til að komast í u 19 ára liðið á næstu þremur árum teljast því nokkuð góðar . Borgarholtsskóli er afar stoltur af stelpunum og við á afreksíþróttasviðinu óskum þeim til hamingju . Nú er nýlokið síðustu æfingu afreksíþróttasviðsins fyrir jól . Við gerðum okkur glaðan dag og kepptum í ýmsum óvenjulegum greinum . Greinarnar sem keppt var í voru körfuboltadrippl , handboltahittni , knattspyrnuhittni , golfvipp , trivial persuit og reipitog . Eftir frábæra æfingu og flókna útreikninga hjá Ólympíumasternum Sveini Þorgeirs kom í ljós að Golfararnir höfðu best að þessu sinni . Þeir kunna þetta : ) Nemendur á afreksíþróttasviði Borgarholtsskóla í golfi voru að fá í hús nýja búninga eins og sést á myndinni hér til hliðar . Drengirnir hafa verið önnum kafnir á þessari önn og æft af hörku undir stjórn Davíðs Gunnlaugssonar . Æfingarnar fara fram í Korpu , Básum , Egilshöll og golfvöllunum þar í kring . Einnig hafa strákarnir verið á styrktar - og hlaupaæfingum hjá Davíð . Að gamni setti Davíð upp í stigamót annarinnar og þar er Dagur Ebenezarson efstur með 9.787,5 stig en Sigurður Erik veitir honum mesta keppnina og er kominn með 9.390 stig . Mikil keppni og mikill metnaður í gangi í golfinu enda strákarnir stöðugt að bæta sig . Innritun fyrir nám í dagskóla á vorönn 2014 fer fram rafrænt á menntagátt og stendur yfir dagana 1. - 30. nóvember . Umsækjandi þarf að hafa Íslykil til að komast inn í umsóknina . Sótt er um hann á www.island.is og er hægt að velja um að fá hann sendan í heimabanka innan fárra mínútna eða á lögheimili , sem tekur 2 - 5 daga . Hulda Dagsdóttir nemandi á afreksíþróttasviði Borgarholtsskóla var um helgina valin í æfingahóp U18 ára landsliðsins í handbolta . Liðið æfir saman undir stjórn Hilmars Guðlaugssonar og Ingu Fríðu Tryggvadóttur . Hulda er einstaklega efnileg og leikur stöðu vinstri skyttu eða miðjumanns . Kristján Kristjánsson , eða Donni eins og hann er alltaf kallaður var einnig valinn í æfingahóp landsliðs leikmanna yngri en 18 ára í handboltanum . Donni hefur í vetur verið að leika með meistaraflokki Fjölnis þrátt fyrir ungan aldur og staðið sig vel . Við á afrekssviðinu erum afar stolt af Huldu og Donna og óskum þeim innilega til hamingju og jafnframt góðs gengis á landsliðsæfingunum . Í blíðviðrinu í dag var æfing hjá golfinu í Básum . Eftir að allir höfðu slegið 50 bolta var farið út á Grafarkotsvöll og teknir tveir hringir í blíðunni . Dagur Ebenezersson gerði sér lítið fyrir og fór holu í höggi á 5. braut vallarins en mynd af högginu má sjá hér að neðan . Dagur lék hringina tvo á þremur höggum undir pari sem var besti hringur dagsins . Sigurður Erik og Björn Andri náðu einnig að leika undir pari eða -2 . Við vonumst eftir fleiri svona góðviðrisdögum núna í haust . Næst á dagskrá hjá okkur í golfinu er 10 km hlaup á miðvikudag og eru drengirnir klárir í hlaupið . Nú eru æfingabúningar afreksíþróttasviðs að detta í hús frá Intersport . Sumir eru nú þegar búnir að fá sína búninga en enn á eftir að afgreiða helling . Vonumst til að klára þetta sem allra fyrst . Búningarnir sem eru af gerðinni hummel eru gríðarlega flottir og ljóst að afreksnemendur munu líta vel út þegar allir eru komnir í sinn búning . Nemendur á afreksíþróttasviði fá að auki 20% afslátt af öllum vörum í Intersport . Þeir eru með nafnalista . Muna bara að mæta með skilríki . Hulda Hrund Arnasdóttir skoraði mark Íslands í 2 : 1 tapi gegn Spáni í millirðli Evrópumótsins í knattspyrnu . María Eva Eyjólfsdóttir var einnig í liði Íslands . Ísland komst því miður ekki áfram uppúr riðlinum að þessu sinni og í úrslitakeppnina en liðið vann Rúmeníu 2 : 1 en tapaði 2 : 1 fyrir Írlandi og Spáni . Borgarholtsskóli er stoltur að eiga fulltrúa í svona frábærum hópi . Á meðfylgjandi mynd má sjá Huldu og Maríu ásamt Diljá og Nínu .